CELEX: 62020CN0119
Language: fi
Date: 2020-02-28 00:00:00
Title: Asia C-119/20: Ennakkoratkaisupyyntö, jonka Augstākā tiesa (Senāts) (Latvia) on esittänyt 28.2.2020 – Līga Šenfelde v. Lauku atbalsta dienests

15.6.2020   
            
            
               FI
            
            
               Euroopan unionin virallinen lehti
            
            
               C 201/15
            
         
      Ennakkoratkaisupyyntö, jonka Augstākā tiesa (Senāts) (Latvia) on esittänyt 28.2.2020 – Līga Šenfelde v. Lauku atbalsta dienests
      (Asia C-119/20)
      (2020/C 201/22)
      Oikeudenkäyntikieli: latvia
      
         Ennakkoratkaisua pyytänyt tuomioistuin
      
      Augstākā tiesa (Senāts)
      
         Pääasian asianosaiset
      
      
         Valittaja: Līga Šenfelde
      
         Vastapuoli: Lauku atbalsta dienests
      
         Ennakkoratkaisukysymykset
      
      Onko Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1305/2013 (1) 19 artiklan 1 kohdan a alakohtaa, luettuna yhdessä muiden kyseisen asetuksen säännösten sekä maa- ja metsätalousalan ja maaseutualueiden valtiontuesta vuosina 2014–2020 annettujen Euroopan unionin suuntaviivojen kanssa, tulkittava siten, että
      
                  1)
               
               
                  viljelijä lakkaa olemasta ”nuori viljelijä” jo sen perusteella, että hän on kaksi vuotta aikaisemmin saanut asetuksen N:o 1305/2013 19 artiklan 1 kohdan a alakohdan iii alakohdan mukaista pientilojen kehittämiseen tarkoitettua tukea;
               
            
                  2)
               
               
                  kyseisten sääntöjen mukaan jäsenvaltiot voivat ottaa käyttöön säännöksen, jonka mukaan viljelijälle ei makseta asetuksen N:o 1305/2013 19 artiklan 1 kohdan a alakohdan i alakohdassa mainittua tukea, jos hänelle on jo myönnetty saman säännöksen iii alakohdassa mainittu tuki;
               
            
                  3)
               
               
                  jäsenvaltiolla on oikeus evätä viljelijältä mahdollisuus tukimuotojen yhdistämiseen, jos niiden yhdistämisessä ei noudateta maaseudun kehittämisohjelmassa määrättyä järjestystä?
               
            
         (1)  EUVL 2013, L 347, s. 487.